
	Comisia pentru agricultură, silvicultură, industrie alimentară şi servicii  specifice
	                      Bucureşti,17.12.2009

                      Nr. 24/1005


Către,

Comisia pentru apărare, ordine 
publică şi siguranţă naţională
AVIZ

asupra propunerii legislative pentru modificarea lit.a) a alin.(1) al art.73 din Legea nr.295/2004 privind regimul armelor şi muniţiilor

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea lit.a) a alin.(1) al art.73 din Legea nr.295/2004 privind regimul armelor şi muniţiilor, transmisă cu adresa nr.Pl.x 597 din 16 noiembrie 2009 şi înregistrată sub nr.24/949/17.11.2009.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.785/08.07.2009, a avizat negativ propunerea legislativă sus menţionată iar Guvernul, prin punctul de vedere nr.1959/03.08.2009, nu susţine adoptarea acesteia.



Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea lit.a) a alin.(1) al art.73 din Legea nr.295/2004 privind regimul armelor şi muniţiilor, în şedinţa din           17 noiembrie 2009. 

În urma dezbaterilor, membrii comisiei au hotărât în unanimitate avizarea favorabilă a propunerii legislative sus menţionate, cu amendamentul cuprins în anexa la aviz.

În raport cu obiectul şi conţinutul său, propunerea legislativă face parte din categoria legilor ordinare.

             PREŞEDINTE, 


                     SECRETAR,

              Prof.univ.dr. Valeriu TABĂRĂ

          Vasile MOCANU

Expert, Gheorghe Adrian GOŢA      

	1. 
	ARTICOL UNIC – Litera a) a alineatului (1) al articolului 73 din Legea nr.295/2004 privind regimul armelor şi muniţiilor, publicată în Monitorul oficial al României, Partea I, nr.583 din 30 iunie 2004, cu modificările ulterioare, se modifică după cum urmează:
„a)autoritatea publică centrală care răspunde de silvicultură, prin Regia Naţională a Pădurilor – ROMSILVA, şi subunităţile aparţinând acesteia pot deţine şi folosi arme de foc cu destinaţie utilitară sau arme de vânătoare şi muniţia corespunzătoare, pentru exercitarea atribuţiilor de serviciu ale organelor de control, în domeniul pazei fondului forestier şi ocrotirii animalelor, precum şi pentru recoltarea planificată a vânatului şi combaterea animalelor dăunătoare.”
	Articolul unic se modifică şi va avea următorul cuprins:
„ARTICOL UNIC – Litera a) a alineatului (1) al articolului 73 din Legea nr.295/2004 privind regimul armelor şi muniţiilor, publicată în Monitorul oficial al României, Partea I, nr.583 din 30 iunie 2004, cu modificările ulterioare, se modifică după cum urmează:

„a)autoritatea publică centrală care răspunde de silvicultură, prin Regia Naţională a Pădurilor – ROMSILVA, şi subunităţile aparţinând acesteia pot deţine şi folosi arme de pază şi de vânătoare şi muniţia corespunzătoare, pentru exercitarea atribuţiilor de serviciu.”

	Pentru a asigura paza pădurilor

